C 44/26
BG
Официален вестник на Европейския съюз
28.1.2022 г.
V (Становища)
ПРОЦЕДУРИ, СВЪРЗАНИ С ИЗПЪЛНЕНИЕТО НА ПОЛИТИКАТА В ОБЛАСТТА НА КОНКУРЕНЦИЯТА
ЕВРОПЕЙСКА КОМИСИЯ Предварително уведомление за концентрация (Дело M.10301 — CVC / ETHNIKI) (текст от значение за ЕИП)
(2022/C 44/11) 1.
На 20 януари 2022 г. Комисията получи уведомление за планирана концентрация в съответствие с член 4 от Регламент (ЕО) No 139/2004 на Съвета (1).
Настоящото уведомление засяга следните предприятия: — CVC Capital Partners SICAV FIS S.A. („CVC“, Люксембург); — Ethniki Hellenic General Insurance Company S.A. („Ethniki“, Гърция).
Предприятие CVC придобива по смисъла на член 3, параграф 1, буква б) от Регламента за сливанията едноличен контрол над цялото предприятие Ethniki.
Концентрацията се извършва посредством покупка на дялове (акции).
2.
Търговските дейности на въпросните предприятия са:
— CVC, неговите дъщерни компании и свързани дружества са частни субекти, чиято дейност включва предоставяне на инвестиционни консултации и/или управление на инвестиции от името на някои инвестиционни фондове и платформи.
Едно от портфейлните дружества на CVC е Hellenic Healthcare Group („HHG“), която управлява шест частни болници в Гърция; — Ethniki е смесено застрахователно дружество, съсредоточено предимно в Гърция, с ограничени дейности в Кипър и Румъния.
Неговите дейности включват набор от животозастрахователни и общозастрахователни продукти, разпространение на застрахователни продукти и, в минимална степен, презастраховане.
Понастоящем целевото предприятие е собственост на Националната банка на Гърция и се продава съгласно плана за преструктуриране на НБГ, сключен с Комисията. 3.
След предварително проучване Комисията констатира, че сделката, за която е уведомена, би могла да попадне в приложното поле на Регламента за сливанията.
Въпреки това Комисията си запазва правото на окончателно решение по тази точка.
4.
Комисията приканва заинтересованите трети страни да представят евентуалните си забележки по планираната сделка.
Забележките трябва да бъдат получени от Комисията не по-късно от 10 дни след датата на настоящата публикация.
Моля, винаги посочвайте следния референтен номер: M.10301 — CVC / ETHNIKI (1) OВ L 24, 29.1.2004 г., стp. 1 („Регламент за сливанията“).